《送内侄梁少熙万户南归》
明代·黎民表

相门千载尚称良，况复清标接雁行。恩泽旧封存虎观，楼船新渥拜龙骧。

斑衣且遂南枝暖，骏足先驰北海霜。海上风烟烦一箭，荐言争借老冯唐。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。